Babulatsela ba ne ba dumalana ka gore ba romele Frank Rice, ka jalo ba kopanya bonnye jo ba neng ba na le jone go duelela loeto lwa gagwe. Moragonyana Frank o ne a goroga kwa Medan, Sumatra Bokone, a tshwere dibeke tse pedi tsa bodiredi, dibokoso di le 40 tsa dikgatiso le madi a se kae. Frank e ne e le monna wa tumelo. Ga a ka a senya nako mme o ne a simolola tiro, a ikantse gore Jehofa o tla mo tlamela ka sengwe le sengwe se a neng a se tlhoka go diragatsa kabelo ya gagwe.—Math. 6:33. Le fa go ntse jalo, ga re a tshwanela go latlhegelwa ke tsholofelo. Akanya ka tiragalo nngwe e e kwadilweng mo Baebeleng e e mo go 1 Samuele 22:12-23. Moo re ithuta ka tiragalo ya fa setlhopha sengwe sa baperesiti le ba malapa a bone ba ne ba bolawa setlhogo. Ga go pelaelo gore Satane o ne a na le seabe mo go tlhotlheletseng Kgosi Saulo yo o bosula gore a ba bolaye setlhogo jalo. Le fa go ntse jalo, Dafide yo o ikanyegang, yo moragonyana a neng a nna kgosi, o ne a kwala Pesalema 52 e mo go yone a tlhalosang ka fa a tlhomamisegileng ka gone gore Modimo o tla nyeletsa banna ba ba bosula ba ba neng ba baka masetlapelo ano.—Pesalema 52:5.